Re ne ra kopana le monna yo o bidiwang Papa Jacques yo o neng a okametse karolo nngwe ya kampa. O ne a tshwenyegile thata ka go godisa bana ba gagwe mo metlheng eno ya mathata. O ne a itumela fa re mo naya buka ya Dipotso Tse Basha ba di Botsang—Dikarabo Tse di Nang le Tharabololo, a bo a re a ka rata go e bala go tswa foo a bo a phutha batho ka ditlhotshwana gore a ba bolelele se a se ithutileng. Dithero tsa ga Mokaulengwe Brown di ne tsa tshikinya motse, mme batho ba ne ba thologela go tla go itseela ka tsebe. Ka Sontaga yo o latelang, holo e ne ya tlala batho gape ba tlile go reetsa puo e e reng, “Go ya Diheleng le go Boa Teng—Go na Le Bomang mo go Tsone?” Dintlha tse di maatla tse di boammaaruri tse Mokaulengwe Brown a ileng a di bua mo maitseboeng ao di ne tsa tlhotlheletsa le e leng batho ba ba itsegeng mo dikerekeng tsa bone gore ba phimole maina a bone mo go tsone.